19/05/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación do convenio urbanístico de execución do planeamento entre o Concello da Coruña e os propietarios de c/ Aguillón 6, para a ampliación da vía (620/2021/114)

A Xunta de Goberno Local, o 16 de febreiro de 2022, acordou: “Primeiro. –Aprobar o Convenio urbanístico de execución do planeamento, asinado o 15 de novembro de 2021, para a obtención dunha superficie de tres metros con cincuenta e seis decímetros cadrados (3,56 m 2 ) destinada a viario local, na rúa Aguillón, 6, que se segrega da parcela con referencia catastral 6220306NJ4062S0001GZ. Segundo. –Notificar este acordo aos propietarios da citada parcela catastral para que, no prazo dos quince días seguintes á súa notificación, comparezan nas dependencias municipais para a sinatura da ratificación do Convenio de 15 de novembro de 2021 e a súa formalización en documento administrativo. Terceiro. –Aceptar a cesión gratuíta da superficie de 3,56 m 2, que se segrega da parcela con referencia catastral 6220306NJ4062S0001GZ e darlle traslado ao Departamento municipal de Patrimonio Urbanístico para que a incorpore ao Inventario Municipal de Bens Inmobles. Cuarto. –Publicar o Convenio e o acordo de aprobación no Diario Oficial de Galicia e incorporalo ao Rexistro de convenios. Quinto. –Solicitar ao Rexistro da Propiedade a inscrición da superficie obxecto de cesión, destinada a viario local.” Procédese á publicación do texto íntegro do Convenio traducido ao galego: CONVENIO URBANÍSTICO DE EXECUCIÓN DE PLANEAMENTO ENTRE O CONCELLO DA CORUÑA E A PROPIETARIA DE R/AGUILLON 6, PARA A AMPLIACIÓN DA VÍA (ratificado por acordo da Xunta de Goberno Local de 16.02.2022) Na Coruña, a 3 de marzo de 2022. REUNIDOS Por parte do Concello da Coruña Don Juan Manuel Díaz Villoslada, concelleiro de Urbanismo, Vivenda; Infraestruturas e Mobilidade, en virtude de delegación xenérica efectuada pola Alcaldía-Presidencia, do 26 de xuño de 2019 (BOP 124, do 3 xullo de 2019), dona María Hernández García, directora da Área de Urbanismo, don Carlos Pérez González, xefe de Servizo de Planeamento e Xestión do Solo, e dona M.ª Luz González Varela, xefa de Departamento de Xestión do Solo. E por parte da propiedade Dona Rosa Paulina Leton Hatfield, con DNI 32.***.*47, e don Petru Alin De Toca Casilimas, con DNI 34.1**.**1-Y, actuando en nome propio As partes, na condición na que interveñen, recoñécense capacidade necesaria e representación suficiente para formalizar o presente convenio urbanístico a cuxo fin, EXPOÑEN PRIMEIRO.–O Concello da Coruña vai realizar unha obra destinada a ampliación das beirarrúas, no lugar de Entrecasas-Aguillón e é preciso obter a propiedade do solo das parcelas afectadas. As parcelas afectadas pola obra de urbanización están clasificadas como solo urbano consolidado e cualificado como sistema local viario. A superficie obxecto do convenio está fóra da aliñación oficial, é a comprendida entre a aliñación oficial do plan xeral, e a parte da parcela catastral que excede da mesma, destinada a viario local. SEGUNDO.–A dispoñibilidade efectiva e a cesión da titularidade da superficie dos solos afectados é necesaria e prioritaria para a execución da obra pública polo Concello. Tras conversacións coa propiedade, chegouse a un acordo amigable que evita o procedemento expropiatorio, conciliando o interese xeral cos intereses da propiedade. TERCERO.–TITULARIDADE DA SUPERFICIE QUE SE CEDE Descrición: terreo a horta no lugar de Entrecasas, parroquia de San Pedro de Visma, municipio d Coruña, que mide trescentos cincuenta e dous metros trinta e tres decímetros cadrados, e linda: fronte, camiño público; dereita entrando, en liña de trinta metros con setenta centímetros, finca de dona Manuela Mantiñán Gestal e don Manuel Pan Martínez; esquerda, a casa sen número do lugar de Entrecasas, e costas, finca de dona Saturna Seoane. Referencia catastral: 6220306NJ4062S0001GZ Titular catastral: Dona Rosa Paulina Leton Hatfield e don Petru Alin De Toca Casilimas Referencia rexistral: finca 40585, Tomo 962, Libro 962, folio 37 do Rexistro da Propiedade nº 2 de A Coruña Titular rexistral: dona Rosa Paulina Leton Hatfield Segregación: Que aos efectos do presente convenio resulta preciso efectuar a seguinte segregación: Franxa de terreo de forma triangular, de tres metros con cincuenta e seis decímetros cadrados (3,56 m 2 ) destinada a viario local (beirarrúa peonil), pola rúa Aguillón, 6 que linda: ao norte, con resto de finca matriz, (parcela con referencia catastral 6220306NJ4062S0001GZ) ao sur, leste e oeste, con camiño público, hoxe rúa Aguillón. Resulta innecesario o outorgamento de licencia de segregación, ao amparo do art.150.6. c) da lei 2/2016, do 10 de febreiro, do Solo de Galicia. Quedando o RESTO da finca matriz coa seguinte descrición: Terreo a horta no lugar de Entrecasas, parroquia de San Pedro de Visma, municipio da Coruña, que mide trescentos corenta e oito metros setenta e sete decímetros cadrados, linda: fronte, camiño público; dereita entrando, en liña de trinta metros con setenta centímetros, finca de dona Manuela Mantiñán Gestal e don Manuel Pan Martínez; esquerda, a casa sen número do lugar de Entrecasas, e costas, finca de dona Saturna Seoane. Se adxunta ficha gráfica da superficie obxecto de cesión, como anexo a este convenio. En virtude do exposto e como conclusión do proceso de negociación e colaboración na procura de solucións axustadas as partes consideran conveniente para o interese público a firma do presente convenio urbanístico para a execución de obras de urbanización en base ás seguintes estipulacións: ESTIPULACIÓNS PRIMEIRA.–OBXECTO DO CONVENIO. Tanto o artigo 167 da lei do solo de Galicia, como o artigo 398.3. b) do Decreto 143/2016, do 22 de setembro, polo que se aproba o Regulamento da lei 2/2016, do solo de Galicia, permiten a celebración de convenios urbanísticos para a execución do Plan e, con el, a execución do sistema viario previsto ao afectar a unha urbanización aprobada. Igualmente, o art.32 del RD 1093/1997, do 4 de xullo, polo que foi aprobado o regulamento para a inscrición no Rexistro da Propiedade de actos de natureza urbanística. O presente convenio urbanístico formalízase para a execución do vixente Plan Xeral de Ordenación Municipal (PXOM 2013) que prevé un sistema local de viario. O obxecto deste convenio é a obtención de solo necesario para a execución da obra de urbanización. De conformidade co disposto no artigo 129 da Lei 2/2016, do 10 de febreiro, de solo de Galicia, o convenio urbanístico entre a Administración e os propietarios, e un dos medios de obtención legalmente previstos, ao tratarse dun solo urbano consolidado. SEGUNDA.–OBRIGACIÓNS DAS PARTES. A) OBRIGACIÓNS DA PROPIEDADE. A propiedade comprométese a ceder gratuitamente, libre de cargas e gravames, ao Concello da Coruña, a superficie de 3,56 m 2, segregada da parcela catastral 6220306NJ4062S0001GZ, a fin de posibilitar a execución da obra de urbanización do viario local. B) OBRIGACIÓNS DO CONCELLO. O Concello da Coruña asume os seguintes compromisos: – Aceptar a titularidade dea superficie obxecto de cesión, destinada a sistema local de viario. – Urbanizar a superficie obxecto de cesión. – Repoñer os elementos existentes, facéndoos coincidir coa aliñación oficial que figura no Plan Xeral de Ordenación Municipal 2013 (aprobado definitivamente o 25.02.2013 e que entrou en vigor o 27.07.2013). – Abonar os gastos e tributos que puideran derivarse da inscrición no Rexistro da Propiedade, do documento administrativo. TERCEIRA.–TOMA DE POSESIÓN. A propiedade consente e acepta expresamente e pon a disposición do Concello da Coruña a superficie de terreo citada, desde a firma deste documento, co fin de que poida executarse a obra de urbanización do citado viario local, tendo polo tanto o Concello da Coruña a dispoñibilidade dos terreos para executar a mencionada obra. CUARTA.–PROCEDEMENTO. Para a tramitación do convenio de execución do planeamento aplicarase o disposto nos artigos 400 e seguintes do Regulamento da lei do solo de Galicia (RLSG). O texto inicial do convenio, subscrito o 15 de novembro de 2021, someteuse ao trámite de información pública, mediante anuncio publicado no Diario Oficial de Galicia de 27 de decembro de 2021, en un dos periódicos de maior difusión da provincia (neste caso, en “La Voz de Galicia” do 2 de decembro de 2021) e no taboleiro de anuncios da sede electrónica municipal, por un período dun mes (do 27 de novembro de 2021 ao 27 de decembro de 2021). Non houbo alegacións, polo que o texto inicial non variou. Ese mesmo texto someteuse á Xunta de Goberno Local, que o ratificou mediante acordo de 16 de febreiro de 2022. Con posterioridade a dito acordo da Xunta de Goberno Local, hai que formalizar o convenio neste documento administrativo, subscrito por ambas partes, sen prexuízo de que calquera delas poida solicitar a elevación a escritura pública. Procederase á publicación no Diario Oficial de Galicia e incluirase no rexistro de convenios urbanísticos do Concello. O Concello solicitará a súa inscrición no Rexistro da Propiedade nos termos previstos na lexislación hipotecaria. QUINTA.–XURISDICIÓN COMPETENTE. O convenio ten natureza xurídica administrativa, polo que os litixios que puideran xurdir como consecuencia da celebración, formalización, cumprimento, interpretación, execución, efectos e extinción someteranse á xurisdición contencioso-administrativa. E en proba de conformidade, as partes firman o presente convenio, por cuadriplicado, no lugar e data sinalados no cabezallo. A Coruña, 12 de maio de 2022. O concelleiro delegado de Urbanismo, Vivenda, Infraestruturas e Mobilidade Francisco Dinís Díaz Gallego